INDOKOLÁS

1.A javaslat tárgya

E javaslat tárgya az Unió által a Nemzetközi Szőlészeti és Borászati Szervezet (OIV) 2022. november 4-i közgyűlésén az uniós jogra hatást gyakorló állásfoglalások tervezett elfogadásával kapcsolatban képviselendő álláspont meghatározásáról szóló határozat.

2.A javaslat háttere

2.1.Az Európai Unió különleges helyzete az OIV keretében

Az OIV-nek jelenleg 48 állam, köztük 20 uniós tagállam a tagja. Az Európai Unió nem tagja az OIV-nek. 2017. október 20. óta azonban az OIV megadta az Uniónak az OIV eljárási szabályzatának 4. cikkében előírt különleges státuszt, amely lehetővé teszi, hogy az Unió bekapcsolódjon a bizottságok, az albizottságok és a szakértői csoportok munkájába, valamint hogy részt vegyen a közgyűlés és a végrehajtó bizottság ülésein.

2.2.Az OIV

A Nemzetközi Szőlészeti és Borászati Szervezet (OIV) a szőlészet és a borászat, a boralapú italok, a csemegeszőlő, a mazsola és az egyéb szőlészeti és borászati termékek ágazatában tevékenykedő tudományos és szakmai kormányközi szervezet. Az OIV célkitűzései a következők: i. tájékoztatás nyújtása azon intézkedésekről, amelyek révén a termelők, a fogyasztók, valamint a szőlészeti és borászati termékek ágazatában tevékenykedő egyéb szereplők érdekei figyelembe vehetők, ii. segítségnyújtás a szabványosításra irányuló tevékenységekben részt vevő egyéb nemzetközi szervezeteknek, valamint iii. hozzájárulás a meglévő gyakorlatok és szabványok nemzetközi harmonizációjához.

2.3.Az OIV tervezett jogi aktusa

Az OIV következő közgyűlésére 2022. november 4-én kerül sor. Ezzel összefüggésben és a szakértői csoport 2022 májusában tartott ülésein folytatott megbeszélések alapján várhatóan a következő – az uniós jogra joghatással bíró – állásfoglalások kerülnek fel a közgyűlés napirendjére elfogadás céljából:

–Az egyes borászati vegyületek esetében az adalékanyagok és a technológiai segédanyagok közötti különbségtételről szóló OENO-TECHNO 14–567B2, 14–567B4 és 14–567C1 jelzetű állásfoglalás-tervezetek, az egyes meglévő borászati eljárások naprakésszé tételéről szóló OENO-TECHNO 20–684A, 21–689 és 21–708 állásfoglalás-tervezetek, új borászati eljárás bevezetéséről szóló OENO-TECHNO 20–684B határozattervezet, valamint egy meglévő borászati eljárás visszavonásáról szóló OENO-TECHNO 21–707 határozattervezet.

–Az OENO-SPECIF 20–675A, 20–675B, 20–675C, 20–675D és 20–681 jelzetű állásfoglalás-tervezetek, amelyek új azonosítási előírásokat határoznak meg a bortermeléshez használt egyes anyagok tekintetében, valamint az OENO-SPECIF 17–624 és 20–674 jelzetű állásfoglalás-tervezetek, amelyek a bortermeléshez használt egyes anyagok esetében módosítják a kapcsolódó azonosítási előírásokat.

–A CST-SCMA 20–668 jelzetű állásfoglalás-tervezet, amely tartalmazza az OIV véleményét a hamisított borok teljes szárazanyag-tartalom alapján történő felderítéséről, az új elemzési módszereket megállapító OENO-SCMA 19–665 és 20–667 állásfoglalás-tervezetek, a mustokban és borokban jelen lévő összes nitrogén mennyiségi meghatározására szolgáló elemzési módszert aktualizáló OENO-SCMA 20–683 határozattervezetet, valamint az allergének mennyiségi meghatározására szolgáló kritériumok naprakésszé tételéről szóló SECSAN-SECUAL 21–709 állásfoglalás-tervezetet.

Az eddigiekhez hasonlóan most is számítani lehet arra, hogy az OIV közgyűlésének ülésére összeállított napirend még módosul és további, az uniós jogra joghatást gyakorló állásfoglalásokkal egészül ki. A közgyűlés által elvégzendő munka hatékonyságának biztosítása és egyúttal a Szerződésekben foglalt szabályok tiszteletben tartása érdekében a Bizottság kellő időben kiegészíti vagy módosítja e javaslatot, lehetővé téve ezáltal a Tanács számára, hogy az érintett állásfoglalásokra vonatkozóan is elfogadja a képviselendő álláspontot.

3.Az Unió által képviselendő álláspont

Az OIV következő közgyűlésén szavazásra bocsátandó állásfoglalás-tervezeteket a borágazat tudományos és műszaki szakértői részletesen megvitatták. Az állásfoglalások hozzájárulnak a borászati szabványok nemzetközi szintű harmonizációjához, és olyan keretet teremtenek, amely tisztességes versenyt biztosít a borágazat termékeivel folytatott kereskedelemben. Következésképpen helyénvaló támogatni őket.

4.Jogalap

4.1.Eljárási jogalap

4.1.1.Alapelvek